पाएं अपने शहर की ताज़ा ख़बरें और फ्री ई-पेपरडाउनलोड करें
वैश्विक महामारी कोरोना वायरस के बढ़ते प्रसार के बीच उसकी रोकथाम तथा नियंत्रण के मद्देनजर एक अच्छी बात यह है कि सदर अस्पताल स्थित कोविड अस्पताल के 45 बेड में पाइपलाइन के माध्यम से निर्बाध ऑक्सीजन की सप्लाई मरीजों के इलाज के लिए शुरू कर दी गई है। उपायुक्त शिशिर कुमार सिन्हा ने बताया कि जिले में कोरोना संक्रमित मरीजों के समुचित इलाज के लिए पूर्व से 111 ऑक्सीजन युक्त बेड उपलब्ध थे।
वर्तमान में सदर अस्पताल में पाइपलाइन बिछाने का कार्य पूर्ण करते हुए जिला कोविड अस्पताल के 45 बेडों को ऑक्सीजन पाइपलाइन से जोड़ दिया गया है ताकि मरीजों को निर्बाध ऑक्सीजन उपलब्ध कराया जा सके। इसके अतिरिक्त 55 और बेडों को भी पाइपलाइन के माध्यम से शीघ्र ही ऑक्सीजन की सुविधा मुहैया कराई जाएगी। इस तरह जिले में कुल 211 ऑक्सीजन युक्त बेडों के माध्यम से कोरोना संक्रमण से प्रभावित गंभीर मरीजों का सही तरह से इलाज किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn